CELEX: 32021R1929
Language: ro
Date: 2021-11-08 00:00:00
Title: Regulamentul (UE) 2021/1929 al Comisiei din 8 noiembrie 2021 de modificare a Regulamentului (UE) nr. 142/2011 în ceea ce privește condițiile aplicabile exporturilor de anumite îngrășăminte organice și de anumiți amelioratori de sol care conțin materiale de categoria 2 (Text cu relevanță pentru SEE)

9.11.2021   
               
               
                  RO
               
               
                  Jurnalul Oficial al Uniunii Europene
               
               
                  L 394/4
               
            
         REGULAMENTUL (UE) 2021/1929 AL COMISIEI
         din 8 noiembrie 2021
         de modificare a Regulamentului (UE) nr. 142/2011 în ceea ce privește condițiile aplicabile exporturilor de anumite îngrășăminte organice și de anumiți amelioratori de sol care conțin materiale de categoria 2
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1069/2009 al Parlamentului European și al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002 (1), în special articolul 32 alineatul (3) litera (a) și articolul 43 alineatul (3) al doilea paragraf,
         întrucât:
         
                     (1)
                  
                  
                     Regulamentul (UE) nr. 142/2011 al Comisiei (2) stabilește norme de sănătate publică și animală pentru introducerea pe piață și exportul de produse derivate, inclusiv de îngrășăminte organice și amelioratori de sol.
                  
               
                     (2)
                  
                  
                     Capitolul V din anexa XIV la Regulamentul (UE) nr. 142/2011 prevede norme privind exporturile, printre altele, de dejecții animaliere prelucrate. Dejecțiile animaliere prelucrate pot fi utilizate ca o componentă pentru a exclude utilizarea ulterioară a îngrășămintelor organice și a amelioratorilor de sol care conțin făină de carne și oase derivată din materiale de categoria 2 pentru hrana animalelor. Normele privind exportul de dejecții animaliere prelucrate trebuie modificate pentru a permite exportul de dejecții animaliere prelucrate conținute ca element încorporat în făina de carne și oase derivată din materiale de categoria 2.
                  
               
                     (3)
                  
                  
                     Exportul anumitor îngrășăminte organice și al anumitor amelioratori de sol care conțin făină de carne și oase derivată din materiale de categoria 2 trebuie autorizat fără direcționarea menționată la articolul 48 alineatul (4) din Regulamentul (UE) nr. 1069/2009, în cazul în care utilizarea unor astfel de îngrășăminte organice și amelioratori de sol pentru hrana animalelor este exclusă din cauza compoziției sau ambalajului lor. Îngrășămintele organice și amelioratorii de sol ar trebui amestecați cu dejecțiile animaliere prelucrate sau cu alte componente prescrise pentru a exclude utilizarea ulterioară pentru hrana animalelor. Normele privind exportul de îngrășăminte organice și de amelioratori de sol care conțin făină de carne și oase derivată din materiale de categoria 2 trebuie stabilite în capitolul V din anexa XIV la Regulamentul (UE) nr. 142/2011.
                  
               
                     (4)
                  
                  
                     Anexa VIII la Regulamentul (UE) nr. 142/2011 prevede cerințe de etichetare pentru îngrășămintele organice și amelioratorii de sol introduși pe piața Uniunii. În cazul exportului către țări terțe, etichetarea ar trebui să fie în una dintre limbile oficiale ale țării terțe de destinație.
                  
               
                     (5)
                  
                  
                     Prin urmare, anexa XIV la Regulamentul (UE) nr. 142/2011 trebuie modificată în consecință.
                  
               
                     (6)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Capitolul V din anexa XIV la Regulamentul (UE) nr. 142/2011 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 8 noiembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 300, 14.11.2009, p. 1.
         
            (2)  Regulamentul (UE) nr. 142/2011 al Comisiei din 25 februarie 2011 de punere în aplicare a Regulamentului (CE) nr. 1069/2009 al Parlamentului European și al Consiliului de stabilire a unor norme sanitare privind subprodusele de origine animală și produsele derivate care nu sunt destinate consumului uman și de punere în aplicare a Directivei 97/78/CE a Consiliului în ceea ce privește anumite probe și produse care sunt scutite de la controalele sanitar-veterinare la frontieră în conformitate cu directiva menționată (JO L 54, 26.2.2011, p. 1).
      
      
         
            ANEXĂ
            În capitolul V din anexa XIV la Regulamentul (UE) nr. 142/2011, tabelul se modifică după cum urmează:
            
                        (a)
                     
                     
                        rândul 1 se înlocuiește cu următorul text:
                        
                                    „1.
                                 
                                 
                                    Dejecții animaliere prelucrate;
                                    Îngrășăminte organice, compost sau reziduuri de digestie provenite din prelucrarea generatoare de biogaz, care nu conțin alte subproduse de origine animală sau produse derivate decât dejecțiile animaliere prelucrate;
                                    Proteine animale prelucrate care conțin dejecții animaliere prelucrate ca element încorporat sau făină de carne și oase din materiale de categoria 2 care conține dejecții animaliere prelucrate ca element încorporat
                                 
                                 
                                    Următoarele produse derivate trebuie să respecte cel puțin condițiile stabilite la literele (a), (b), (d) și (e) din secțiunea 2 a capitolului I al anexei XI:
                                    
                                                —
                                             
                                             
                                                dejecții animaliere prelucrate;
                                             
                                          
                                                —
                                             
                                             
                                                îngrășăminte organice, compost sau reziduuri de digestie provenite din prelucrarea generatoare de biogaz, care nu conțin alte subproduse de origine animală sau produse derivate decât dejecții animaliere prelucrate;
                                             
                                          
                                                —
                                             
                                             
                                                dejecții animaliere prelucrate ca element încorporat în proteine animale prelucrate sau în făină de carne și oase derivată din materiale de categoria 2.”
                                             
                                          
                              
                  
                        (b)
                     
                     
                        se adaugă următorul rând 4, după cum urmează:
                        
                                    „4.
                                 
                                 
                                    Îngrășăminte organice și amelioratori de sol care conțin făină de carne și oase derivată din materiale de categoria 2
                                 
                                 
                                    Îngrășămintele organice și amelioratorii de sol care conțin făină de carne și oase derivată din materiale de categoria 2, menționate în anexa XI capitolul II secțiunea 1 punctele 1, 2, 3 și 5, care îndeplinesc cerințele din respectiva anexă, ambalate în ambalaje gata de vânzare de maximum 50 kg, destinate utilizării de către consumatorul final, cu un conținut de
                                    
                                                (a)
                                             
                                             
                                                cel mult 90 % în volum de făină de carne și oase derivată din materiale de categoria 2;
                                             
                                          
                                                (b)
                                             
                                             
                                                cel puțin 10 % din volum de dejecții animaliere prelucrate, urină prelucrată, var, îngrășăminte minerale sau oricare alte elemente încorporate menționate în anexa XI capitolul II secțiunea 1 punctul 3 litera (b).”